Suomen LVI-liitto

Suomen LVI-liitto, SuLVI ry on LVI-alan henkilöiden yhteistyö- ja koulutusjärjestö. SuLVIn toiminnan tarkoituksena on huolehtia jäsenten ammatillisen osaamisen kehittymisestä ja tarjota mahdollisuus verkostoitumiseen muiden LVI-ammattilaisten kanssa. SuLVI on tiedon tuottaja ja jakaja. SuLVi on perustettu vuonna 1930. 
Koulutus ja pätevyydet.
FISE-pätevyydet.
SuLVI vastaa kansallisen pätevyydentoteamiselimen FISE Oy:n osakkaana LVI-alan suunnittelijoiden ja työnjohdon, energiatodistuksen laatijan ja LVV-kuntotutkijan pätevyydentoteamisesta. Lisäksi SuLVI hoitaa alan tarvelähtöisistä FISE-pätevyyksistä IV- ja LVV-kuntotutkijan sekä kylmäsuunnittelijan ja haja-asutuksen vesihuollon suunnittelijan pätevyydet.
SuLVI-Pätevyysjärjestelmä.
Suomen LVI-liitto toteaa seuraavia henkilöpätevyyksiä:
Jäsentoiminta.
SuLVIlla on 29 jäsenyhdistystä, joissa on yhteensä lähes 4 000 henkilöjäsentä. Suomen LVI-liitto SuLVI ry muodostuu alueellisista jäsenyhdistyksistä. Liiton jäsenyhdistykseksi voi liittyä vähintään viidentoista henkilön perustama rekisteröity aatteellinen yhdistys, joka on puoluepolitiikasta riippumaton ja toimii liiton tarkoitusperien toteuttamiseksi. Jäsenistössä vaikuttavat pääasiassa LVI-suunnittelijat, rakennuttajat, LVI-urakoitsijat, LVI-työnjohtajat sekä myynti- ja markkinointihenkilöstö, LVI-valvontahenkilöitä ja LVI-tarkastajia, maahantuojia, tutkijoita, yrittäjiä, kiinteistö- ja huoltohenkilöitä, LVI-alan ja talotekniikan koulutusalan opettajia ja teknisiä isännöitsijöitä. 
SuLVIlla on noin 80 yhteistoimintajäsentä alan yrityksistä, joihin lukeutuu maahantuojia, LVI-suunnittelutoimistoja, oppilaitoksia, alihankkijoita, LVI-liikkeitä ja urakoitsijoita, energia-alan yrityksiä, rahoituspalveluja, lämmitys- ja ilmastointiyrityksiä, yhdistyksiä ja vesi- ja putkialan yrityksiä. SuLVI edistää yhteistoimintajäsenten avulla talotekniikan ja erityisesti LVI-alan kehittymistä ja tunnettuutta.
SuLVI tarjoaa talotekniikan alan opiskelijoille maksuttoman jäsenyyden ja tukee LVI-alan tulevaa, osaavaa työvoimaa alan kehityksen varmistamiseksi.
Liiton yleishyödyllinen ja yhteiskunnallinen toiminta.
SuLVI ottaa kantaa ja vaikuttaa LVI-alan sekä laajemmin kiinteistö- ja rakennusalan ajankohtaisiin kysymyksiin mm. antamalla lausuntoja, osallistumalla alan ohjeiden ja oppaiden laatimiseen sekä osallistumalla pätevöittämistoimintaan, erilaisiin hankkeisiin ja tapahtumiin. SuLVI antaa lausuntoja kommentoi useampia päivityksiä, jotka liittyivät alan ohjeistukseen.
SuLVI toimii koordinaattorina ja on aktiivisesti alan järjestöjen edustajien ja oppilaitosten tapaamisissa. SuLVI on osallistunut aktiivisesti Aalto-yliopiston järjestämään sidosryhmäyhteistyöhön ja -tapaamisiin, AMK-opettajien ja alan järjestöjen yhteistyöhön sekä kansallisen LVI-opiskelijakilpailun järjestämiseen AMK-opiskelijoille "Taltekan" kanssa. "FINVACin" kautta on osallistuttu myös "Rehvan" opiskelijakilpailuun osallistujan valintaan ja ohjaukseen.
Näkyvyyttä sekä omaa ja alan tunnettuutta edistetään tekemällä yhteistyötä muun muassa FINVACin, Talotekniikan teollisuus ja kauppa ry:n, LVI-TU:n ja Helsingin rakennusvalvonnan kanssa seminaari- ja messuyhteistyöllä. SuLVI on mukana järjestämässä Vuoden putkiremontti -kilpailua AKHA:n, LVI-TU:n, SKOL:in ja RT:n kanssa. SuLVIn aamukahviwebinaarit ovat maksuttomia, lyhyitä kuukausittaisia webinaareja alan ajankohtaisista asioista. Kaikki webinaarien sisällöt ovat SuLVIn yhteistoimintajäsenten tuottamia. Webinaarit ovat kaikille avoimia.
SuLVI toimii aktiivisesti "LVI-alan vetovoima -hankkeessa" alan muiden järjestöjen kanssa. Hankkeen tarkoituksena on lisätä LVI-alan vetovoimaisuutta 12–16-vuotiaiden ja yläasteiden sekä lukioiden opinto-ohjaajien keskuudessa. Näkyvyyttä vahvistetaan alasta kertovilla tietopaketeilla ja uratarinavideoilla. jotka pyörivät Youtube-kanavalla sekä TikTok- ja Snapchat -kanavilla.  SuLVi osallistuu opo-päiville vuosittain viemässä viestiä opinto-ohjaajille LVI-alan opiskelumahdollisuuksista. Vetovoimahankkeen puitteissa on teetetty kysely opinto-ohjaajille, mitä he kaipaisivat työssään ja tämän infon perusteella on kehitetty hankkeen toimintaa edelleen. Samalla on voitu hyödyntää yläasteiden, ammattikoulujen sekä lukioiden opinto-ohjaajista postitusrekisteriä, jonka puitteissa viestintä ja materiaalien jakaminen on tehostunut.
LVI-alan vetovoima -hankkeessa on mukana seuraavat järjestöt:
Yhteistyö.
SuLVI tekee tiivistä yhteistyötä alan verkostojen ja vaikuttajien kanssa.
Säätiö LVY.
Säätiö LVY myöntää apurahoitusta erilaisiin LVI-alan hankkeisiin. Säätiöltä voi anoa LVI-talotekniikkaan liittyvään tutkimukseen väitöskirjan, diplomityön tai ammattikorkeakoulun opinnäytetyön tekemistä varten. Säätiön asioita hoitaa ja sitä edustaa viisijäseninen hallitus. Kolme hallituksen jäsentä edustaa Suomen LVI-liitto SuLVI ry:tä, yksi jäsen edustaa LVI-Tekniset Urakoitsijat ry:tä ja yksi jäsen Talteka ry:tä (Talotekniikkateollisuus ry). Lisäksi hallituksella on ulkopuolinen sihteeri/varainhoitaja.
Hallitus jakaa myönnettävät apurahat, avustukset ja stipendit, määrää niiden suuruuden ja myöntämisehdot. Lisäksi hallituksen tehtävä on seurata ammattialan teknillistä kehitystä ja sopiviksi katsotuissa tapauksissa tehdä aloitteita tutkimustöitä varten. Hallitus tekee myös yhteistyötä muiden maassa toimivien alan ammattikysymyksiä käsittelevien tutkimusjärjestöjen kanssa.
Säätiön tehtävä on tukea ja edistää lämmitys-, ilmastointi- ja saniteettiteknillisiä kysymyksiä sekä niihin liittyviä tehtäviä käsittelevää teknillis-tieteellistä tutkimustyötä